AQSh qochoqlarni qabul qilishni tiklaydi

AQSh yana qochoqlarni qabul qilishni boshlaydi, biroq “alohida xavf tug‘diradigan” 11 davlat vakillarini tanlab olish bo‘yicha choralarni kuchaytiradi. Bu haqda AQSh prezidenti ma’muriyati vakili ma’lum qildi, deya xabar beradi “Gazeta.ru”.

“Biz AQSh hududiga kelayotgan qochoqlarni kuchaytirilgan tarzda tanlab olish bo‘yicha markazlarga asos solinishini bildiramiz. 11 davlatdan keladigan qochoqlar uchun kengaytirilgan tekshiruv choralari zarurligi haqidagi xulosaga keldik”, — dedi mansabdor.
U qochoqlari maxsus nazoratdan o‘tadigan davlatlar nomini oshkor etmadi va bu chora 90 kun muddatga joriy etilishini bildirdi.